Lav et referat af nedenstående tekst:

Tekst:
Selvom vi kun lige har taget hul på oktober, kan det være en god idé at få købt julegaverne snart. For der er risiko for, at butikkerne begynder at løbe tør for varer og ikke kan skaffe lige netop den julegave, du havde tænkt dig at give. Og årsagerne, til at det kniber med at skaffe varerne, er mange. For eksempel er kinesiske fabrikker bliver tvunget til at skrue ned for produktionen , fordi landets elnet ikke kan følge med behovet og den grønne omstilling. Coronapandemien og et skib, der i en uges tid blokerede Suez-kanalen, betyder, at der i forvejen er lang ventetid på alt fra spillekonsoller til sofaer og cykler, fordi der er global mangel på computerchips og containere. Alt det rammer også Kop&Kande i Hjørring. Her ser butikken ved første øjekast ud til at have masser af varer, men under overfladen lurer problemerne. Det er for eksempel svært at skaffe nok kasseroller af et bestemt mærke. - Det er situationen med råmaterialerne og fragtsituationen, der gør, at vi har svært ved at få fat i varen, siger Anette Brix, der er butikschef i Kop&Kande i Hjørring. Hun fortæller, at butikken står over for de travleste måneder med julehandel, og selv om, der er købt godt ind for at imødegå efterspørgslen, er der allerede flere varer, der er udsolgt. - Der er en del, vi ikke kan genbestille. Der er den portion, der er leveret, og så kommer der ikke mere. De kan ikke nå at producere flere varer, og de kan heller ikke få materialerne, siger Anette Brix. Hun anbefaler kunderne at være hurtigt ude, hvis de ønsker specifikke varer, og byttemærkerne bliver fremdateret helt ind i januar, så kunderne kan få byttet varerne.

Referat:
Global mangelsituation kan også mærkes hos Kop&Kande i Hjørring, der allerede nu må melde udsolgt at visse varer, som ikke kan genbestilles inden jul.